CELEX: C2005/205/11
Language: sk
Date: 2005-08-20 00:00:00
Title: Vec C-233/05: Návrh na začatie prejudiciálneho konania podaný rozsudkom Gerechtshof te 's-Hertogenbosch zo 16. februára 2005, ktorý súvisí s konaním: V. O. F. Dressuurstal Jespers proti Inspecteur van de Belastingdienst/Zuidwest/kantoor Breda van de rijksbelastingdienst

20.8.2005   
            
            
               SK
            
            
               Úradný vestník Európskej únie
            
            
               C 205/6
            
         Návrh na začatie prejudiciálneho konania podaný rozsudkom Gerechtshof te 's-Hertogenbosch zo 16. februára 2005, ktorý súvisí s konaním: V. O. F. Dressuurstal Jespers proti Inspecteur van de Belastingdienst/Zuidwest/kantoor Breda van de rijksbelastingdienst
   (Vec C-233/05)
   (2005/C 205/11)
   Jazyk konania: holandčina
   Gerechtshof te 's-Hertogenbosch podal rozsudkom zo 16. februára 2005 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: V. O. F. Dressuurstal Jespers proti Inspecteur van de Belastingdienst/Zuidwest/kantoor Breda van de rijksbelastingdienst a bol doručený kancelárii Súdneho dvora 27. mája 2005.
   Gerechtshof te 's-Hertogenbosch žiada Súdny dvor, aby rozhodol o nasledujúcich otázkach:
   
               1. a)
            
            
               Ak je necvičený kôň drezúrovaný a trénovaný, aby mohol byť použitý napríklad ako jazdecký kôň, možno hovoriť o vzniku nového tovaru a teda o výrobe v zmysle článku 5 ods. 7 písm. a) šiestej smernice (1)?
            
         
               1. b)
            
            
               Ak je kôň, ktorý už je napríklad pripravený byť použitý na účely uvedené v otázke 1. a), trénovaný a drezúrovaný takým spôsobom, že je schopný sa zúčastniť na skúškach (drezúry) vyššieho stupňa než pred týmto tréningom/touto drezúrou, možno hovoriť o výrobe v zmysle otázky 1. a)?
            
         
               2.
            
            
               Je pri odpovediach na tieto otázky relevantné, či u tohto koňa nastala objektívne merateľná zmena, ako napríklad že je alebo bude schopný štartovať vo vyššej drezúrnej súťaži?
            
         
               3.
            
            
               Rozlišuje sa pri tom, či príslušný kôň stanovený cieľ aj skutočne dosiahne (dodávka výrobcom) alebo či cieľ sledovaný jeho tréningom nedosiahne, napríklad kvôli zdravotným problémom alebo problémom s kapacitou?
            
         
               4.
            
            
               Aké dôsledky má odpoveď na otázky 2 a 3 vzhľadom na skutočnosť, že v danom prípade ide o výber dane za určité obdobie, v ktorom je dlžná daň platená na základe pravidelne podávaného priznania?
            
         
      (1)  Šiesta smernica Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu - spoločný systém dane z pridanej hodnoty: jednotný základ jej stanovenia (Ú. v. ES L 145, s. 1).